Logo používané do roku 2020
**Zloženie zastupiteľstva**  
Legenda :  

     NEKA – 23 kresiel
     ALIANCIA – 12 kresiel
     SMER–SD, Sme rodina – 5 kresiel
     Kresťanskodemokratické hnutie – 4 kreslá
     SaS, PS, DOBRÁ VOĽBA a Umiernení – 3 kreslá
     STAROSTOVIA A NEKA – 3 kreslá
     HLAS – 2 kreslá
     koalícia OĽaNO, NOVA, KÚ, ZMENA ZDOLA, Demokratická únia Slovenska, ZA ĽUDÍ – 2 kreslá
     Občianska konzervatívna strana – 1 kreslo
     SNS – 1 kreslo
     Demokrati, DS, ŠANCA, ODS – 1 kreslo
Hlavné priečelie Úradu Košického samosprávneho kraja
Propagovanie KSK na *Dni regiónov 2022* v Starej tržnici v Bratislave
Tokajská pivnica
Zádielska tiesňava
Dóm svätej Alžbety a Kaplnka sv. Michala v Košiciach
Vidiek v Košickom kraji
**Košický samosprávny kraj** (KSK) je jeden z ôsmich samosprávnych krajov Slovenska.

Historicky prvé zasadnutie Zastupiteľstva KSK sa uskutočnilo 19. decembra 2001 v historickej sále bývalého Župného domu na Hlavnej ulici. Za prvého predsedu KSK bol zvolený Rudolf Bauer (KDH). V regionálnych voľbách v roku 2005 ho v rozhodujúcom 2. kole, ktoré sa konalo 10. decembra, porazil Zdenko Trebuľa (Smer-SD). Do úradu nastúpil 9. januára 2006 a pozíciu predsedu obhájil aj v posledných voľbách do orgánov samosprávnych krajov 9. novembra 2013. 4. decembra 2017 sa funkcie predsedu ujal Rastislav Trnka.

Kraj, ako samosprávna jednotka, sa rozprestiera na území týchto 11 okresov:

* Okres Gelnica
* Okres Košice I
* Okres Košice II
* Okres Košice III
* Okres Košice IV
* Okres Košice-okolie
* Okres Michalovce
* Okres Rožňava
* Okres Sobrance
* Okres Spišská Nová Ves
* Okres Trebišov

KSK sídli v budove bývalého vojenského veliteľstva (tzv. *Divízii*) na Námestí Maratónu mieru 1 v Košiciach.

Symboly kraja
-------------

### Erb

Erb kraja prevzal časti heraldických znamení jednotlivých historických žúp, ktoré dnes kraj vytvárajú. V prvej časti je prevzatý motív Abovsko-Turnianskej župy, v druhej časti je prevzatá časť erbu Spišskej župy, v tretej časti Zemplínskej župy a napokon Gemerskej župy.

### Vlajka

Vlajka samosprávneho kraja je variáciou prevládajúcich farieb z erbu.

### Logo

Pôvodné logo bolo vytvorené v roku 2009 ako moderný marketingový prostriedok na prezentáciu kraja a jeho aktivít. 14. decembra 2020 KSK predstavil nové logo, ktoré by malo symbolizovať vstup kraja do novej dekády v 21. storočí s novou dynamikou a pohybom.

Predsedovia Košického samosprávneho kraja
-----------------------------------------

* 2001 – 2005 – Rudolf Bauer (KDH, DS)
* 2005 – 2009 – Zdenko Trebuľa (SMER)
* 2009 – 2013 – Zdenko Trebuľa (SMER)
* 2013 – 2017 – Zdenko Trebuľa (SMER)
* 2017 – súčasnosť – Rastislav Trnka (OBYČAJNÍ ĽUDIA a nezávislé osobnosti (OĽANO), SaS, KDH, NOVA, ŠANCA)

Zastupiteľstvo Košického samosprávneho kraja
--------------------------------------------

*Bližšie informácie v hlavnom článku: Zastupiteľstvo Košického samosprávneho kraja*
Zastupiteľstvo Košického samosprávneho kraja sa skladá z 57 poslancov volených v priamych voľbách, ktorí pracujú v 13 komisiách. Zo všetkých poslancov je 23 nezávislých poslancov, 12 za ALIANCIU, 5 za SMER–SD a Sme rodina. Kresťanskodemokratické hnutie má 4 poslancov, SaS, PS, DOBRÁ VOĽBA a Umiernení 3 poslancov, STAROSTOVIA A NEKA taktiež 3 poslancov, HLAS 2 poslancov a koalícia OĽaNO, NOVA, KÚ, ZMENA ZDOLA, Demokratická únia Slovenska, ZA ĽUDÍ tiež 2 poslancov. Zvyšné strany majú po jednom poslancovi.

*Pozri kategóriu: Zoznamy poslancov Košického samosprávneho kraja*

Zastúpenie Košického samosprávneho kraja pri Európskej únii
-----------------------------------------------------------

Zastúpenie Košického samosprávneho kraja pri Európskej únii sa usiluje o propagáciu a zabezpečenie vplyvu regiónu v európskej politike pri rozhodovaní o európskych aj medzinárodných otázkach, ktoré ovplyvňujú rozvoj a život tohto regiónu. Zastúpenie kraja v Bruseli sleduje dianie, zapája sa do neho, nadväzuje spoluprácu a aktívne reaguje všade tam, kde je to prospešné a kde je legálny priestor na aktivitu.

Zastúpenie dopĺňa činnosť ostatných útvarov Úradu KSK v záujme najväčšieho dosahu na európske inštitúcie a legislatívu, tak aby boli využité všetky možné komunikačné kanály a partnerstvá. Činnosťou sa kladie dôraz na zlepšenie čerpania európskych štrukturálnych a investičných fondov, monitorovanie projektov a výziev európskych inštitúcií, ovplyvňovanie tvorby európskej legislatívy, presadzovanie záujmov KSK a využívanie programov Európskej komisie na regionálny rozvoj. V nadväznosti na rastúci počet a zložitosť európskych právnych predpisov ako aj nastavovanie a vyjednávanie programového obdobia a teda aj finančných prostriedkov, z ktorých môže mať prospech KSK, ide primárne o naplnenie naliehavej potreby vytvárať partnerstvá pre spoluprácu, byť priamo pri zdroji informácií o finančných a rozvojových možnostiach, ktoré Európska únia ponúka a o reálnu schopnosť tieto zdroje, čo najefektívnejšie a správne využiť v prospech regiónu.

Zastúpenie, známe aj ako *Kosice Region Brussels Office* sídli pod jednou strechou spolu s *Bratislava Region Brussels Office* na Rue d'Arlon 63 v Bruseli.

Program Terra Incognita
-----------------------

*Terra Incognita – Krajina nespoznaná* je dlhodobý program Košického samosprávneho kraja, ktorým sa pripojil k projektu Európskeho hlavného mesta kultúry Košice 2013.

Cieľom programovej časti *Terra Incognita – Krajina nespoznaná – Košický kraj* je pripraviť návštevníkom Košíc, ale aj ich obyvateľom, ponuku zážitkov v celom regióne, ponúknuť možnosti na spoznávanie objavovanie a zážitky.

Zámerom programu Terra Incognita je ukázať prepojenie kultúrnych tradícií regiónu s kultúrnymi tradíciami Európy prostredníctvom troch tematických ciest – *Vínnej cesty*, *Gotickej cesty* a *Železnej cesty*. Na týchto miestach sú popísané cieľové body – kultúrne, historické alebo technické objekty, v ponuke sú aj ďalšie zaujímavosti a prírodné unikáty v dostupnom spádovom území.

V roku 2013 sa na tematických cestách Terra Incognita uskutočnilo 13 Top podujatí. V ich dramaturgii boli tri základné línie: tradície, príbehy viažuce sa k miestu konania a komunitné aktivity.

Referencie
----------

1. ↑  KUPČÍK, Peter. *Doterajší predsedovia* [online]. Košice: web.vucke.sk, 2017-12-05, rev. 2017-12-05, [cit. 2021-02-04]. Dostupné online.
2. ↑  SITA. Rastislav Trnka sa ujal funkcie predsedu Košického kraja. *Pravda* (Bratislava: Perex), 2017-12-04. Dostupné online [cit. 2021-02-04]. ISSN 1336-197X.
3. ↑  KUPČÍK, Peter. *Úrad Košického samosprávneho kraja* [online]. Košice: web.vucke.sk, 2012-03-13, rev. 2020-04-09, [cit. 2021-02-04]. Dostupné online.
4. ↑  BAUER, Rudolf. *VZN č. 1/ 2002 o používaní symbolov Košického samosprávneho kraja* [online]. Košice: web.vucke.sk, [cit. 2021-02-04]. Dostupné online.
5. ↑  SITA. Košický samosprávny kraj má nové logo a slogan. *SME* (Bratislava: Petit Press), 2009-01-15. Dostupné online [cit. 2019-04-25]. ISSN 1335-4418.
6. ↑  OGURČÁKOVÁ, Jana. Košická župa má nové logo. Uprostred pandémie riešime toto?, pýta sa poslanec. *SME* (Bratislava: Petit Press), 2020-12-16. Dostupné online [cit. 2021-02-04]. ISSN 1335-4418.
7. ↑  TEREZKOVÁ, Anna. *Krajské zastupiteľstvo sa zišlo poslednýkrát v tomto roku* [online]. Košice: web.vucke.sk, 2020-12-14, rev. 2021-01-21, [cit. 2021-02-04]. Dostupné online.
8. ↑  ROGOZINSKÁ, Mária. *Poslanci Zastupiteľstva KSK za 6. volebné obdobie (2022 - 2026)* [online]. Košice: web.vucke.sk, 2022-11-30, rev. 2023-03-20, [cit. 2024-02-03]. Dostupné online.
9. 1 2 3  JUDr. Anna Činčárová. *Košický samosprávny kraj otvoril kanceláriu v Bruseli* [online]. web.vucke.sk, [cit. 2019-04-25]. Dostupné online.
10. ↑  Veľvyslanectvo Slovenskej republiky v Bruseli. *Košický samosprávny kraj späť v Bruseli* [online]. Brusel: mzv.sk, 2019-04-11, [cit. 2021-02-04]. Dostupné online. [nefunkčný odkaz]
11. ↑  Ministerstvo zahraničných vecí a európskych záležitostí Slovenskej republiky. *Stále zastúpenie SR pri EÚ Brusel* [online]. mzv.sk, [cit. 2021-02-04]. Dostupné online. Archivované 2020-09-25 z originálu.
12. ↑  terraincognita.sk
13. 1 2 3 4  ZAŤOVIČ, Jiří. *Čo je Terra Incognita* [online]. Košice: terraincognita.sk, 2013-11-22, [cit. 2019-04-25]. Dostupné online. Archivované 2018-06-04 z originálu.

Pozri aj
--------

* Košický kraj
* Košice Región Turizmus

Externé odkazy
--------------

* Oficiálna stránka KSK
* Územný plán Košického kraja
* Košice Región Turizmus
* Terra Incognita - Krajina nespoznaná


|  |  |
| --- | --- |
| Portal | Košický portál |

| * z
* d
* u
Samosprávne kraje Slovenska |
| --- |
|  Banskobystrický samosprávny kraj ·  Bratislavský samosprávny kraj ·  Košický samosprávny kraj ·  Nitriansky samosprávny kraj ·  Prešovský samosprávny kraj ·  Trenčiansky samosprávny kraj ·  Trnavský samosprávny kraj ·  Žilinský samosprávny kraj |

| * z
* d
* u
Regióny Karpatského euroregiónu (19) |
| --- |
| Slovensko Slovakia | 
* Košický samosprávny kraj
* Prešovský samosprávny kraj

 |
| Poľsko Poland | 
* Podkarpatské vojvodstvo

 |
| Ukrajina Ukraine | 
* Černovická oblasť
* Ivanofrankivská oblasť
* Ľvovská oblasť
* Zakarpatská oblasť

 |
| Maďarsko Hungary | 
* Sabolčsko-satmársko-berežská župa
* Hajducko-bihárska župa
* Boršodsko-abovsko-zemplínska župa
* Hevešská župa
* Jasovsko-veľkokumánsko-solnocká župa

 |
| Rumunsko Romania | 
* Satu Mare
* Maramureș
* Bihar
* Salaš
* Botoșani
* Suceava
* Harghita

 |
| Najväčšie mestá | 
* Ukraine Ľvov
* Ukraine Černovice
* Slovakia Košice
* Ukraine Ivano-Frankivsk
* Romania Oradea
* Hungary Debrecín
* Poland Rzeszów
* Hungary Miškovec

 |